CONVOCATORIA PROCESO SELECTIVO PARA A CONTRATACIÓN DUN/HA COORDINADOR/A DE SERVICIO DE SALVAMENTO E SOCORRISMO
ADMINISTRACIÓN LOCAL — Municipal — Marín (Persoal, oposicións, 31/05/2018)

Con data 4 de maio de 2018 esta Alcaldía aprobou as bases reitoras e a convocatoria do proceso selectivo para a contratación laboral temporal a xornada completa por obra ou servizo determinado de un/ha coordinador/a do dispositivo de salvamento e de socorrismo das praias do concello de Marín durante a tempada de verán 2018. O obxecto das presentes bases é regular o procedemento selectivo para a contratación en réxime laboral a xornada completa por obra ou servizo determinado de UN/HA COORDINADOR/A DO DISPOSITIVO DE SALVAMENTO E DE SOCORRISMO das praias do concello de Marín durante a tempada de verán 2018. O sistema de selección será o de CONCURSO- OPOSICION regulado polas presentes bases, que garanten o respecto dos principios de igualdade, publicidade, mérito e capacidade que promulga a Constitución Española na selección do persoal para o acceso a administración pública. As principais tarefas a desempeñar polo/a Coordinador/a do dispositivo de salvamento e Socorrismo, serán: As retribucións brutas a percibir incluíndo sueldo, o prorrateo correspondente a pagas extraordinarias, plus de transporte, complemento salarial e indemnización por cese serán de 1.511,28 euros mensuáis. Será de aplicación o III Convenio colectivo de instalacións deportivas e ximnasios da Comunidade Autónoma de Galicia 2016-2018 ( DOG nº 06 / 02 / 2017). Para ser admitidos á realización das probas de selección os aspirantes deberán cumprir os seguintes requisitos: As persoas interesadas en participar no proceso de selección deberán facelo constar mediante instancia de solicitude que se axustará ao modelo que figura como Anexo III O prazo para a presentación de solicitudes será de DEZ (10) DÍAS HÁBILES, contados a partir do seguinte ao da publicación de anuncio que a tal efecto se publicará en medios de comunicación, no taboleiro de anuncios do Concello e no Boletín Oficial da provincia de Pontevedra. A efectos do cómputo dos prazos se estará a data da súa publicación no Boletín Oficial da Provincia. A presentación das solicitudes realizarase no Rexistro Xeral do Concello de Marín. Así mesmo, se poderán presentar en calquera das formas previstas no artigo Lei da Lei 39/2015 do Procedemento Administrativo Común das Administracións Públicas. Rematado o prazo de presentación de instancias o Alcalde ditará resolución aprobando a listaxe provisional de admitidos e excluídos, así como as causas da súa exclusión. Esta Resolución será publicada no Taboleiro de Anuncios do Concello. Os aspirantes excluídos disporán dun prazo de CINCO (5) DÍAS HÁBILES a contar dende o día seguinte ao da publicación da resolución para a emenda dos defectos ou omisións así como para efectuar reclamacións. Rematado dito prazo o Alcalde mediante resolución pola que aprobará a listaxe definitiva de aspirantes admitidos e excluídos e convocará aos admitidos mediante a publicación da resolución no taboleiro de anuncios da Casa do Concello. No caso de que dende un primeiro momento non houbese ningún aspirante excluído, ditarase resolución aprobando a listaxe definitiva de admitidos. Na mesma resolución determinarase o lugar, data e hora da celebración dos exercicios. Esta resolución será publicada no taboleiro de anuncios da Casa do Concello. A selección efectuarase polo sistema de CONCURSO–OPOSICIÓN A fase de concurso non terá carácter eliminatorio. Só se valorarán aqueles méritos debidamente acreditados. Méritos a valorar: Consistirá na resolución por escrito dun cuestionario tipo test, de corenta (40) preguntas relativas aos temarios que figuran como Anexos I e II a esta bases, no tempo de realización que acorde o Tribunal. Esta proba cualificarase de 0 a 10 puntos, debendo acadar un mínimo de 5 puntos para a súa superación. Consistirá na resolución por escrito dun Test de Personalidade e unha entrevista persoal que versará sobre os resultados do test, co obxecto de avaliar as cualidades, competencias e capacidades das persoas aspirantes para o correcto desempeño do posto de coordinador de socorrismo. Cualificarase de 0 a 5 puntos. O Tribunal valorará o nivel de coñecemento da lingua galega dos aspirantes, mediante unha proba escrita consistente nun cuestionario tipo test de vinte (20) preguntas. Esta exercicio, que non terá carácter eliminatorio, cualificarase de 0 a 5 puntos. Estarán exentos da realización do terceiro exercicio os aspirantes que acrediten posuír, no día de finalización do prazo de presentación de instancias, o Certificado de Lingua Galega 4 (Celga 4) ou equivalente debidamente homologado polo órgano competente en materia de política lingüística da Xunta de Galicia, que obterán 5 puntos nesta proba. Os aspirantes, que en calquera momento poderán ser requiridos para acreditar a súa identidade, deberán presentarse ás probas provistos do documento acreditativo da mesma, así coma dos medios materiais adecuados para a práctica das mesmas. Os aspirantes serán convocados para cada exercicio en chamamento único e a súa non presentación no momento de ser chamados suporá a súa exclusión do proceso selectivo, agás nos casos de forza maior debidamente xustificados e apreciados polo Tribunal. A cualificación final virá dada pola suma da puntuación obtida na fase de concurso e na fase de oposición. A orde de prelación dos aspirantes efectuarase de acordo coa cualificación final obtida e non poderán superar o proceso selectivo un número de persoas superior ao dos postos convocados, formulándose proposta de contratación a favor do aspirante que acadase a maior cualificación final. No caso de empate na cualificación final entre dous ou máis aspirantes, o mesmo será resolto acudindo á puntuación obtida no 1º exercicio da fase de oposición e se persistise o empate acudirase a puntuación da fase de concurso. En caso de persistir o empate, este se resolverá por sorteo realizado en presenza dos interesados. Os aspirantes disporán dun prazo de TRES DÍAS HÁBILES, a contar dende o día seguinte á súa publicación no Taboleiro de Anuncios do Concello, para presentar reclamacións á proposta de contratación que formule o Tribunal. Na acta da última sesión incluirase unha relación dos aspirantes que, tendo superado a fase de oposición, non fosen propostos polo tribunal para a súa contratación, co fin, si se estima necesario, de cubrir vacantes por renuncia ou incapacidade temporal do/a seleccionado/a. O chamamento se realizará telefonicamente e a bolsa estará vixente durante o ano 2018. Co obxecto de proceder a selección do persoal, constituirase un tribunal coa seguinte composición: Presidente/a: un/ha funcionario/a ou persoal laboral fixo do Concello de Marín ou de calquera outro Concello ou Administración Pública, pertencente a un corpo, escala ou categoría profesional para o ingreso no cal se requira unha titulación de nivel igual ou superior ó esixido para participar no proceso selectivo. Secretario/a: un/ha funcionario/a ou persoal laboral fixo do Concello de Marín ou de calquera outro Concello ou Administración Pública, pertencente a un corpo, escala ou categoría profesional para o ingreso no cal se requira unha titulación de nivel igual ou superior ó esixido para participar no proceso selectivo.3 Vogais: A composición nominal dos membros do Tribunal Cualificador farase pública coa resolución, aprobando a listaxe definitiva de admitidos ao proceso, que será publicada no taboleiro de anuncios da Casa do Concello. Así mesmo, na resolución na que se designe a composición nominal do Tribunal nomearanse suplentes de cada un dos membros do mesmo. O Tribunal Cualificador non poderá constituírse nin actuar sen a asistencia de, a lo menos, tres dos seus membros (titulares ou suplentes, indistintamente) e, en todo caso, coa asistencia do /a Presidente/a e do/a Secretario/a. Os membros do Tribunal Cualificador deberán absterse de intervir, cando concorran neles algunha das circunstancias previstas no art.23 da Lei 40/2015, de Réxime Xurídico do Sector Público e no artigo 13.2 do RD 364/1995 polo que se aproba o Regulamento Xeral de Ingreso do persoal ao servizo da Administración Xeral do Estado e de Provisión de Postos de Traballo e Promoción Profesional dos Funcionarios da Administración Xeral do Estado. Así mesmo, os aspirantes, poderán recusar aos membros do Tribunal cando nos mesmos concorra algunha das circunstancias previstas para a abstención de conformidade co establecido no art.24 da Lei 40/2015. O Tribunal quedará facultado para resolver tódalas dúbidas que puideran xurdir na aplicación destas bases e tomar os acordos necesarios para a boa orde do proceso selectivo en todo o previsto nas presentes bases. A actuación do tribunal rexerase polo disposto nas presentes bases e na Lei 40/2015. A Alcaldía e /ou o Tribunal poderá dispoñer a incorporación aos seus traballos de asesores especialistas, para todas ou algunha/s das probas que compoñen o proceso selectivo. Neste caso, os asesores terán dereito ás indemnizacións previstas para os vogais. Os membros do Tribunal Cualificador deste proceso selectivo serán designados pola Alcaldía segundo o disposto no art.4, e) e f) do Real Decreto 896/91, do 7 de xuño, así como artigo 60.1 do RD. Lexislativo 5/2015, “Los órganos de selección serán colegiados y su composición deberá axustarse a los principios de imparcialidad y profesionalidad de sus miembros, y se tenderá, asimismo, a la paridad entre mujer y hombre.” A composición do Tribunal axustarase ao previsto no artigo 59.2 da Lei 2/2015, de 29 de abril, de emprego público de Galicia non podendo ser parte do mesmo o persoal de elección ou de designación política, o persoal funcionario interino ou laboral temporal, ou persoal eventual e as persoas que nos cinco anos anteriores á publicación da convocatoria houberan realizado tarefas de preparación de aspirantes a probas selectivas ou houberan colaborado durante ese período con centros de preparación de opositores. Os/as aspirantes propostos/as para a súa contratación deberán aportar no prazo máximo de 3 días hábiles dende o seguinte a proposta de nomeamento a seguinte documentación acreditativa de cumprir os requisitos esixidos na presente convocatoria, formalizándose posteriormente o contrato de traballo: Se dentro do prazo indicado, e salvo supostos de forza maior, o/a aspirante proposto/a non presentase a citada documentación ou non reunira os requisitos esixidos para ser contratado este decaerá nos seus dereitos quedando anuladas todas as actuacións relativas ao mesmo sen prexuízo das responsabilidades nas que puidera incorrer por falsidade na instancia. Para o suposto de que o/a aspirante inicialmente proposto/a (ou os/as sucesivos seguintes) renunciasen á contratación ou non reunira os requisitos esixidos na convocatoria, trasladarase a proposta de nomeamento a favor do/a seguinte aspirante (ou se é o caso, dos seguintes aspirantes) que tendo superado tódolos exercicios non fora incluído na listaxe de aprobados /as e proposta de contratación. Presentada a citada documentación o/a aspirante proposto/a será contratado, sendo nula a proposta a favor de quen estea incurso en causas de incapacidade específica conforme a normativa vixente. Establécese un período de proba de DOUS MESES. Durante o período de proba os traballadores terán os mesmos dereitos e obrigas correspondentes ao posto de traballo que si fose traballador de plantilla, agás os derivados da extinción da relación laboral. Durante o período de proba se poderá rescindir a relación laboral por vontade de calqueira das partes sen alegar causa algunha e sen necesidade de preaviso, debendo de comunicarse por escrito facendo constar como causa de extinción da relación laboral a non superación do período de proba. A publicidade do presente procedemento selectivo realizarase mediante a publicación das bases e da convocatoria no Boletín Oficial da Provincia de Pontevedra e no taboleiro de anuncios da Casa do Concello, publicándose os restantes anuncios no taboleiro de anuncios da Casa do Concello. Primeira.— Para todo o non previsto nestas Bases, será de aplicación supletoria o establecido na Lei 39/2015 de Procedemento Administrativo Común das Administracións Públicas, no RD lex 5/2015 polo que se aproba o Texto Refundido da Lei do Estatuto Básico do Empregado Público, na Lei 7/1985 Reguladora das Bases de Réxime Local, na Lei de Administración Local de Galicia e demais lexislación vixente que sexa de aplicación. Así mesmo, será de aplicación o III Convenio colectivo de instalacións deportivas e ximnasios da Comunidade Autónoma de Galicia 2016-2018 ( DOG nº 06 / 02 / 2017). Segunda.— As bases da convocatoria e cantos actos administrativos deriven das mesma e das actuacións do Tribunal Cualificador, poderán ser impugnados polos/as interesados/as no caso e na forma establecidos na na Lei 39/2015 de Procedemento Administrativo Común das Administracións Públicas, así como na Lei Reguladora da Xurisdición Contencioso Administrativa e normas vixentes concordantes. A presentación de reclamacións non suspenderá a continuación do proceso selectivo salvo que así o decida o órgano convocante do mesmo. Tema 1. Actuacións do socorrista como primer intervinte ante unha situación de emerxencia. Tema 2. A cadea de supervivencia Tema 3. Resucitación cardio-pulmonar básica (RCPB) Tema 4. Valoración do paciente traumático Tema 5. Métodos para optimizar a via aérea e a respiración. Tema 6. Intoxicacións por via respiratoria Tema 7. Urxencias médicas Tema 8. Feridas Tema 9. Queimaduras Tema 10. Hemorraxias Tema 11. Traumatismos Tema 12. Accidentes de tráfico Tema 13. Lesións producidas por axentes físicos Tema 14. Corpos extranos Tema 15. Accidentes eléctricos Tema 16. Picaduras Tema 17. Intoxicacións Tema 18. Cadros convulsivos Tema 1. O socorrismo acuático. Concepto, obxectivos e límites. Tema 2. O socorrismo acuático profesional e a súa formación. Tema 3. Prevención de accidentes acuáticos e afogamentos: Educación, información e recursos. Tema 4. Prevención en programas e actividades acuáticas. Tema 5. A vixilancia. Tema 6. Secuencia de actuación en accidentes acuáticos. Tema 7. Técnicas para entrar á auga. Tema 8. Técnicas de nado adaptado. Tema 9. O mergullo. Tema 10. Técnicas re-control e zafaduras. Tema 11. Técnicas de traslado de accidentados no medio acuático. Tema 12. Técnicas de traslado de accidentados no medio acuático con material. Tema 13. Técnicas para a extracción de accidentados no medio acuático. Tema 14. Intervención pre-hospitalaria ante posibles lesionados medulares no medio acuático. Tema 15. Os espazos acuáticos: características e diferencias de interese no socorrismo acuático. Tema 16. O número de atención de emerxencias 112 Tema 17. ORDE do 14 de maio de 2012 pola que se regula o modelo de distintivo dos socorristas acuáticos na Comunidade Autónoma de Galicia Tema 18. Decreto 104/2012, de 16 de marzo, polo que se fixa a formación mínima dos socorristas acuáticos e se crea e regula o Rexistro Profesional de Socorristas Acuáticos de Galicia e DECRETO 35/2017, de 30 de marzo, polo que se modifica o anterior. Tema 19. O distintivo EMAS. O distintivo Bandeira Azul. A SRA. ALCALDESA- PRESIDENTA DO CONCELLO DE MARÍN D/ ª__________________________________________________________, con DNI número ______________________________, e enderezo en (Rúa /Lugar) ____________________________________________________________________ (Localidade/Municipio) __________________________________________________ (Código Postal) ___________________________________, e nº de teléfono ___________________________________ Que informado/a da convocatoria de probas selectivas para a contratación laboral temporal, por obra ou servizo determinado de un/ha coordinador/a do dispositivo de salvamento e socorrismo das praias do Concello de Marín durante a tempada de verán 2018.1.—que coñece as bases e os criterios de selección de esta convocatoria, e que reúne todos e cada un dos requisitos esixidos na mesma.2.—que achega a seguinte documentación esixida nas base CUARTA E OCTAVA: 3. No suposto de ser proposto para a súa contratación comprométese a aportar a documentación precisa par acreditar o cumprimento dos requisitos esixidos na convocatoria. Por todo elo SOLICITA Que, previos os trámites oportunos, teña por presentada en tempo e forma a presente solicitude, e na súa virtude proceda a admitirme no proceso de selección antes referido. De acordo co disposto na Lei Orgánica 15/1999, de 13 de decembro, de Protección de Datos de Carácter Persoal, informámoslle que os datos que se faciliten para a participación no presente proceso de selección de persoal, incorporaranse nun ficheiro cuxo responsable é o CONCELLO DE MARÍN con domicilio na Avda. de Ourense s/n, 36900 – Marín (Pontevedra) onde poderá exercitar os dereitos de acceso, rectificación, cancelación e no seu caso, o de oposición dirixindo á Secretaría solicitude asinada por escrito xunto cunha fotocopia do seu DNI. Mediante a participación no referido proceso, os titulares consenten o tratamento dos seus datos persoais coa finalidade de levar a cabo a selección de persoal, o rexistro de solicitudes, a cualificación de probas e avaliación dos candidatos, así como a provisión de postos e confección do banco de datos ou lista de espera. Así mesmo, os participantes prestan o seu consentimento para que os seus datos persoais sexan comunicados mediante a súa exposición nos taboleiros de anuncios deste Concello e na páxina web do mesmo – aos efectos de dar a publicidade esixida ao procedemento de contratación – aos representantes dos traballadores, e as administracións públicas competentes. Marín a __________ de ___________________________________ de 2018. Asdo. ___________________________________ En Marín a 4 de maio de 2018. Asdo. María Ramallo Vázquez Alcaldesa-Presidenta